Reims û Anvers de tecrîdê vera Rayberê Şarê Kurdî Abdullah Ocalanî ame şermezarkerdene.
Şaristanê Reimsî yê Fransa de bi organîzasyonê Merkezê Kulturê Demokratîkî yê Kurdan ê Arîne Mîrkan seba azadîya Rayberê Şarê Kurdî Abdullah Ocalanî çalakîyêke ameye kerdene. Çalakîye de sloganê sey “Ciwan fedaiyên Rêber Apo ne“, “Bê Serok jiyan nabe“’, “Bijî Serok Apo“ û “Azadî ji Abdullah Ocalan re“ ameyî vatene. Dima eşkerayîye ameye wendene.
Şaristanê Anversî yê Belçîka de zî rayraşîyayîşêk ame kerdene û azadîya Abdullah Ocalanî ameye waştene. Rayraşîyayîş de vilawekî zî ameyî vilakerdene.
